alexandrainst/scandi-wiki huggingface dataset:
4. divisjon fotball for menn (Østfold)

4. divisjon i fotball for menn i Østfold (også kjent som Amedialigaen) ligger under Østfold Fotballkrets, som betår av lag fra Østfold og Follo. Ligaen har fått navnet av sponsor Amedia.

Lagene (2022)

Sesonger

2023

2022

2021

2020

2019

2018

2017

2016

2015

2014

2013

2012

2011

2010

2009

2008

Eksterne lenker
 

Østfold
Fotball i Østfold
Sportsarrangementer i Viken
Svømming under Sommer-OL 2008 – 200 meter ryggsvømming kvinner

Svømmeøvelsen 200 meter ryggsvømming damer ved  Sommer-OL 2008 fant sted mellom 14. og 16. august i Beijing nasjonale vannsportsenter. 

Det ble avholdt fem innledende heat med inntil et maksimum antall deltagere på åtte. Plasseringene som blir oppnådd i de enkelte heatene hadde ikke direkte betydningen, bare utøverne med de seksten beste tidene gikk videre til semifinalene. De to semifinaleheatene som ble avholdt bestod av åtte svømmere.  Svømmerne med de åtte raskeste tidene igjen gikk til finalen.
 
Kvalifikasjonskravene for øvelsen var 2.12,73 sekunder (A-krav) og 2.17,40 sekunder (B-krav). De nasjonale olympiske komiteene med to eller flere svømmere som tilfredsstilte kunne stille med inntil to av svømmerne, ellers kunne de stille med en svømmer som hadde oppnådd B-kravet.

Norge var ikke representert i denne øvelsen.

Medaljevinnere

Rekorder
Før konkurransen var verdens- og olympisk rekord som følger:

Følgende olympisk rekord ble satt under konkurransen:

Resultater

Heat

Semifinaler

Semifinale 1

Semifinale 2

Finale

Referanser

Svømming under Sommer-OL 2008
Green Resources

Green Resources AS er et norsk aksjeselskap som ble stiftet i 1995, og driver innenfor treplanting, handel med karbonkvoter, treprodukter og fornybar energi i Afrika.

Selskapet hadde i 2011 flere enn  ansatte. Det har en målsetting om å bli den ledende leverandøren av klimakvoter fra Afrika. Finansdepartementet har inngått kontrakt om å kjøpe i underkant av 400 000 klimakvoter fra Green Resources' skogprosjekt i Idete, Tanzania.

Green Resources AS har i flere år drevet storstilt treplanting i flere afrikanske land. Selskapet drev tidligere kun med tradisjonell skogindustri i Afrika, men i 2007, etter avtale med den norske regjering, begynte man også å satse på handel med klimakvoter. De hurtigvoksende treplantasjene binder CO2 fra atmosfæren, og danner dermed grunnlaget for salg av klimakvoter. Når det gjelder inntektene fra karbonhandelen hevder selskapet at de i sin helhet vil bli reinvestert i de land hvor de er generert, samtidig som 10 % av inntektene vil bli øremerket til samfunnsmessige (ikke-kommersielle) utviklingstiltak.

Green Resources AS disponerer i 2011 ca. 300 000 hektar (3 000 kvadratkilometer) landområder som kan beplantes, fordelt i Uganda, Tanzania, Mosambik og Sudan. De områdene som i 2011 er beplantet av selskapet utgjør ca. 20 000 hektar (200 kvadratkilometer).

Green Resources AS arbeider med å få godkjennelse også under FNs såkalte «grønne utviklingsmekanisme». Formålet med denne utviklingsmekanismen er dels å hjelpe u-land til en mer bærekraftig utvikling, dels å gjøre det mulig for industriland å oppfylle sine utslippforpliktelser på en kostnadseffektiv måte gjennom utslippsreduserende prosjekt i utviklingsland. 

Green Resources AS ble 17. Juli 2009, godkjent under "Voluntary Carbon Standard (VCS)" til å redusere klimagasser fra landbruk, skogbruk og arealanvendelse (AFOLU). Grunnleggerne av VCS er The Climate Group, the International Emissions Trading Association (IETA) og the World Business Council for Sustainable Development. Klimasertifikatene er godkjent av det tyske selskapet TÜV SÜD, på oppdrag for det Tanzania-registrerte selskapet Green Resources Limited. 

Green Resources har flere enn 70 aksjonærer. Kjell Inge Røkke, Tom Vidar Rygh, Erik Bøhler samt shippingarvingen Petter Preben Wilhelmsen er blant aksjonærene i Green Resources as. I alt har det pr. 2010 blitt investert ca. 600 millioner kroner (USD 100 Million) i selskapet.

Styret i 2011 består av Juha Niemelä(styreleder), Tom Vidar Rygh (nestleder), Mads Asprem, Erik Bøhler, Liane Gaumont Luke, Odd Ivar Lovhaugen, Mutuma Marangu og Kristoffer Olsen.

Daglig ledelse 2011

Mads Asprem, CEO/ Managing Director (direktør)
Jannicke Koch-Hagen, Finance Director
Olav Bjella, Resource Director
Arlito Cuco, MD Mozambique Plantations
Isaac Kapalaga, MD Uganda Plantations
Roselyne Mariki, Energy and Environmental Director
Mwaniki Ngibuini, MD Tanzania Plantations
Aadu Polli, Industrial Director
Susan Pring, Human Resources Director

Kilder

Eksterne lenker
 

Norske industriselskaper
Selskaper etablert i 1995
Musøre

Musøre (Salix herbacea) er en plante i pilefamilien, også kalt vierfamilien. Den er en tresort, og  regnes som "verdens minste tresort".  Den blir 1 til 5 cm høy og blomstrer i juni til juli. Bladene er grønne, en til to cm brede, med nedbøyde sagtenner. Hannraklen er gulfarget, mens hunnblomsterens kjønnsorgan er røde. Den likner på polarvier. Hunnblomstenes frukter (kapsler) er derimot større og mer iøynefallende hos rynkevier - hvor de ofte svært framtredende spesielt om høsten. Musørens hunnblomster er også rød-fiolette, men langt mer unnselige.

Musøre er ganske vanlig i Skandinavia, og kan sees på frisk til fuktig, mager jord oppe på snaufjell, eksempelvis snøleier, vindutsatte steder, strender og berghyller. Vokser sjelden i skog, men kan også sees på åpne lyngheier i nærheten av skogsterreng.  Brer seg til snaufjellet i Norge, Sverige, Island og Færøyene. I Norge vokser den i sør fra høyder på over 1 500 meter, mens den i arktiske strøk vokser helt ned til havet, f.eks. i Nord-Norge. Den vokser også på Bjørnøya og konsentrert rundt Isfjorden på Svalbard.

Musøre er tilpasset å overleve i harde arktiske og sub-arktiske miljøer, og har en bred utbredelse på begge sider av Nord-Atlanteren, i arktiske delen av Nordvest-Asia, Nord-Europa, Grønland og østlige Canada. Finnes også lenger sør på høyfjellet i Europa – sør for Pyreneene, Alpene og Rila – samt ned til de nordlige Appalachene i New York, USA.

Hybrider 
Musøre danner en rekke hybrider med ulike arter av Salix, blant annet:
 Trippelvier (Salix x arctogena) (for eksempel Salix herbacea x phylicifolia x polaris) - hybrid av musøre, grønnvier og polarvier, tidvis også med sølvvier, blekvier eller lappvier. Den er 10–100 cm høy og opprett krypende, sjelden på fuktig fjellmark. Greinene kan slå rot i bakken, med opprette blader og rakler. De bredt eliptiske bladene har spiss, er 2–5 cm lange og med små tenner. Bladene er under blekgrønne med gulgrønn midtnerve og 5–7 par med sidenerver fra denne. Bladskaftene er bare om lag 2 mm lange. Hunnraklene er om lag 2–3 cm lange, på nesten like lange skaft og har 2–5 store blad. Kapselen er godt synlig og grå-rød med tett behåring. Den vokser i grensetraktene i indre Trøndelag, Jämtland og Härjedalen, samt spredt i nord i indre Nordland, Troms, og svensk nordvestre Norrland mot norskegrensen.

Kilder 
 Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.

Eksterne lenker 
 
 Den Virtuella Floran
 Bilder ur Nordens Flora

Vierfamilien
Norges flora
Svalbards flora
Grønlands flora
Jan Mayens flora
Øya videregående skole

Øya videregående skole er en privat videregående skole som ligger på Kvål i Melhus. Skolen drives av Normisjon.

Den videregående skolen 
Skolen har tre ulike studietilbud (per 2022): studiespesialisering, bygg- og anleggsteknikk og naturbruk.

Den har totalt ca 260 elever (2017). 

Skolen ble etablert på Øya gård, som ble testamentert til Indremisjonen (som senere skiftet navn til Normisjon) av bonden Martin Midtflå på 1950-tallet. Midtflå ønsket at det skulle startes en husmorskole eller en jordbruksskole på gården. Skolen ble etablert som Øya grunnkurssenter i 1979 og skiftet navn til Øya landbruksskole i 1987. Skolen fikk dagens navn i 1997.

Øya ungdomsskole 
I 2014 utvidet Normisjon skoletilbudet på stedet ved å åpne Øya ungdomsskole, som per 2022 kan ta imot mellom 60 og 75 elever. Øya ungdomsskole er en friskole, det vil si at det er en privatskole som mottar statsstøtte. I august 2017 fikk ungdomsskolen sitt eget nye skolebygg. Rektor er Ole-Jørgen Stevik.

Referanser

Eksterne lenker
 Skolens hjemmeside

Videregående skoler i Trøndelag
Skoler i Melhus
Funny Farm

Funny Farm er et  thrash metal / hardcoreband fra Trondheim.

Bandet oppsto fra orkesteret Death Armada i Inderøy i Nord-Trøndelag i 1987. De var lojale mot plateselskapet Progress Records hele sin karriere. Bandet hadde sin hjemmebane på UFFA i Trondheim i sin storhetstid (1994–1998). De gjennomførte flere turneer i Norge og Tyskland og fikk mange fans i alternative rocke- og punkmiljø i begge landene. Bandet ble oppløst i 1998 etter å ha blitt nominert til Spellemannprisen i 1997, i kategorien «Hardrock» for albumet Amputate.

Diskografi (utvalg)
Album:
 Pseconds (1993)
 Biting the Hand (1995)
 Amputate (1997)

EP:
 Potential Hazard (1994)

Bidrag til samleplater:
 «Your face» – Subbacultcha! - The Invasion Of The Norwegian Underground (1992)
 «Mine to decide» – Planet Progress (1993)
 «Preview» – Party Terror Volume 2 (1994)
 «Insult To Injury» – Progress Yourself (1995)
 «Klomse» – Ellediller & krokofanter – En hyllest til Knutsen & Ludvigsen (1996)
 «Liar» – Fra Svartlamon with love (1997)

Annet:
 «Blitzkrieg Bop» + «Let's Dance»  – We're The Ramones! - A Tribute To The Ramones (1998) 

Oversikt over flere samleplater på Discogs

Demoer:
 «Dementia Praecöx» (1990) 
 «Diarrhoea Of A Madman» (1992)

Bandmedlemmer

Endelig oppstilling 
 Ragnar Fahsing – bass
 Morten Skjørholm – gitar
 Lars Haugdal Andersen – gitar
 Ståle Norum – trommer
 Jan Roger Roel – vokal

Medvirkende / tidligere medlemmer 
 Ketil Nicolaysen - fast lydtekniker og bidragsyter
 Helge Steen/Deathprod - sampling, teknikk
 Tore Sørslett – gitar
 Morten Fagervik - trommer

Referanser

Litteratur 
 UFFA 1981–2006: alternativ ungdomskultur i Trondheim, Tapir akademisk forlag (2006) ISBN 82-519-2164-3

Eksterne lenker
 Funny Farm i Rockipedia
 Om Funny Farm i Ballade
 Funny Farm på Metal-archives.com

Band etablert i 1987
Norske thrash metal-band
Norske metalcore-band
CDON

CDON er en svensk nettbutikk som blant annet selger filmer, musikk, videospill, bøker og hjemmeelektronikk.

Salget skjer bare over Internett og virksomheten selger:
 Film – DVD/Blu-ray, bredbåndsfilm samt UMD-film.
 Musikk – CD-er og som mp3-filer (nedlasting av mp3 avvikles i 2016)
 Spill – videospill for PC og spillkonsoller i både fysisk og digital form
 Bøker – fysiske og lydbøker på CD samt digitalt nedlastbare mp3-filer
 Elektronikk – alt fra øreklokker til mobiltelefoner og bærbare datamaskiner

Siden firmaet ble grunnlagt som en cd-butikk på nettet i 1999 har den vokst veldig og finnes i dag også i Norge, Finland og Danmark. Omsetningen havnet i 2007 på 905 millioner kroner. CDON har et nittitalls ansatte på hovedkontoret i Malmö.

CDon.com inngår i MTG Internet Retailing (MTG IR) som er MTG-konsernets e-handelsvirksomhet. I løpet av 2007 kjøpte de en rekke e-handelsfirmaer i ulike segmenter; motebutikken Nelly.com, barneklærbutikken LinusLotta.com, Helse/fitness-butikkene Gymgrossisten.com og Bodystore.com samt den finske bokhandelen Bookplus.fi.

Referanser

Eksterne lenker

Nettbutikker
Svenske selskaper
Selskaper etablert i 1999
Stig Sjøstrøm

Stig Sjøstrøm (født 10. september 1971) er en norsk slagverker fra Stathelle i Telemark.

Han har medvirket på flere av Teater Ibsen og Grenland Friteater i oppsetninger som Peer Gynt 2003, 2004 og 2008, Predikanten 2004, Stedsans 2005-2009, Jeg hater måker 2006 , Dannelsesreisen 2006 og 2007 og musicalene I blanke messingen og Bråta 2010 og som musiker på Riksteaterets Jeppe og NRK Radioteaterets krimserier, Ekko i det fjerne,  Døden tar buss og Varg Veum.

Sjøstrøm har samarbeidet mye med komponist og jazzmusikeren Guttorm Guttormsen, og slidegitaristen Daniel Eriksen. Sammen med Eriksen og gitarist og vokalist Vidar Busk utgjør han trioen Back Porch Republic som i 2019 ga ut albumet Hustle & Flow. For albumet ble de nominert til Spellemannprisen 2019 i klassen blues.

I 2007 mottok han Telemark fylkes kunstnerstipend.

Diskografi 
 2018: Tin Roofs & Bottle Trees - med Daniel Eriksen
 2019: Hustle & Flow - med Vidar Busk og Daniel Eriksen under navnet Back Porch Republic

Referanser 

Norske trommeslagere
Norske jazztrommeslagere
Personer fra Bamble kommune
Fødsler i 1971
Gunnar Nygjerd

Gunnar Nygjerd (født 19. august 1939) er en norsk journalist og tidlegere redaktør fra Olden i Stryn kommune. Han var redaktør i senterpartiavisa Firda Tidend på Sandane fra 1968 til 1974. Fra 1974 til 2000 var han journalist ved Bergens Tidendes avdelingskontor i Stryn.

Eksterne lenker 
 firdatidend.no: «Frå kamporgan for bonderørsla, til lokalavis for distriktet»

Norske redaktører
Journalister i norske lokalaviser
Personer fra Stryn kommune
Samefolkets Parti

Samefolkets Parti (SfP), eller på samisk Sámeálbmot Bellodat (SáB), er et politisk parti i Norge. Forløperen til Samefolkets Parti, Samefolkets liste ble etablert i forbindelse med kommune- og fylkestingsvalget i 1962. Formålet med Samefolkets liste var å ha et same-politisk verktøy i forbindelse med de lokale valgene- først og fremst i Finnmark. Samefolkets liste fungerte som et same-politisk verktøy for de lokale valgene, men etterhvert ble behovene endret, og arbeidet med å gjøre om Samefolkets liste til et politisk parti ble igangsatt på 90-tallet, og i 1998 ble Samefolkets Parti etablert. Partiet stiller til valg ved sametingsvalget og fylkestingsvalget i Finnmark. I 2001 og 2005 stilte de også liste ved stortingsvalget i Finnmark.

Partiet har partilag i Alta, Nesseby, Tana, Karasjok, Kautokeino og Oslo. 

Partileder er Birger Nymo, og styret for øvrig består av nestleder Inga Ravna Eira,  Kirsten Harila,  Odd Inge Sandberg og Inger Anne Gaup. Parlamentarisl leder av sametingsgruppa Ann-Elise Finbog tiltrer styret. Terje H. Tretnes var tidligere partileder, han var ett av de fire medlemmene på vippen mellom Arbeiderpartiet og Norske samers riksforbund ved sametingsvalget 2005. Toppkandidaten ved stortingsvalget 2005 var Janos Trosten fra Deatnu/Tana.

Øvrige ledere har vært Bjarne Store-Jakobsen og Kato Johansen.

Ved Sametingsvalget 2009 stilte de valglister i to valgkretser: valgkrets 2 Ávjovári valgkrets og valgkrets 7 Sør-Norge valgkrets. Førstekandidatene her var hhv. Terje Tretnes og Birger Nymo. De fikk ingen representanter på Sametinget for perioden 2009-13. De stilte ingen kandidater til Stortingsvalget 2009. 

Ved stortingsvalg har Samefolkets parti oppnådd følgende resultat i Finnmark:
2001: 564 stemmer, 1,5 % (0,021% på landsbasis)
2005: 704 stemmer, 1,8 % (0,027% på landsbasis)

Partiet fikk 1 ordfører (Kautokeino) og 1 representant i fylkestinget i Finnmark etter valget i 2011. Samefolkets Parti mistet ordføreren i Kautokeino etter valget i 2015.

Sametingsrepresentanter 
2021-2025

 Ann-Elise Finbog (Sør-Norge valgkrets)

Tidligere sametingsrepresentanter 
2017-2021 

 Jovna Vars Smuk (Østre valgkrets) fellesliste med NSR
 Márjá-Liissá Partapuoli (Østre valgkrets) fellesliste med NSR
 Ann-Elise Finbog (Sør-Norge valgkrets)

2013-2017

 Beaska Niillas (Østre valgkrets) fellesliste med NSR
 Christina Henriksen (Østre valgkrets) fellesliste med NSR

2009-2013

 Gunn-Britt Retter (Østre valgkrets) fellesliste med NSR
 Trond Are Anti (Østre valgkrets) fellesliste med NSR

2005-2009

 Gunn-Britt Retter (Varanger valgkrets) fellesliste med NSR
 Jánoš Trosten (Tana valgkrets) fellesliste med NSR
 Terje H. Tretnes (Karasjok valgkrets)

Referanser

Eksterne lenker
 
 

Samisk politikk
Politiske partier i Norge
Politiske partier etablert i 1999
Hystad skule

Hystad skule er en offentlig barneskole på Hystad i Stord kommune i Vestland. Det første skolebygget stod ferdig i 1971, men anlegget har senere blitt utvidet flere ganger. Et nybygg stod ferdig i 2007, og i 2016 var ytterligere et bygg klart til bruk. Høsten 2022 har skolen 295 elever. Rektor per 2022 er Pål Helland.

Utsmykning (utvalg) 

 Billedvev av tekstilkunstner Madli Martens (1997)

Referanser

Eksterne lenker
 Hystad Skules hjemmeside
 Pedlex om Hystad skule

Barneskoler i Vestland
Skoler i Stord
Torgeir Andersen

Torgeir Andersen (født 16. februar 1916 på Nøtterøy, død 5. februar 1991) var en norsk kontorsjef og politiker (Høyre). Han var stortingsrepresentant for Høyre, ordfører i Nøtterøy og fylkesordfører i Vestfold.

Andersen fullførte handelsgymnas i 1936 og arbeidet ved Vestfold kjemiske fabrikker fra 1936 til 1965, først som bokholder, senere som kontorsjef. Fra 1978 til 1990 drev han eget regnskapsfirma.

Han satt i Nøtterøy kommunestyre fra 1951 til 1971, i perioden 1959–1969 som ordfører. Han var Vestfolds første fylkesordfører og satt fra 1963 til 1971. Han ble valgt til Stortinget fra Vestfold i periodene 1969–1973 og 1973–1977. Her var han medlem i administrasjonskomiteen i perioden 1969-1972 og sosialkomiteen 1972-1977.

Referanser

Eksterne lenker 
 

Stortingsrepresentanter for Vestfold
Stortingsrepresentanter 1969–1973
Stortingsrepresentanter 1973–1977
Stortingsrepresentanter fra Høyre
Fylkesordførere i Vestfold
Høyre-ordførere i Vestfold
Ordførere i Nøtterøy
Personer fra tidligere Nøtterøy kommune
Personer fra Færder kommune
Fylkesordførere fra Høyre
Eplene i messehagen

Eplene i messehagen er et musikkteaterstykke om gruvesamfunnet Malm. Manus og musikk er skrevet av Rasmus Rohde, og stykket ble urfremført i 2008.

Handling 
Stykket tar for seg klasseskillet i Malm og i Norge på 1960-tallet. Eplene i messehagen er en klassisk Romeo og Julie-historie, som handler om motsetningene mellom gruvearbeidere og ledelse, om knuste drømmer og kjærlighet og litt humor.  Handlingen i musikkteateret er lagt både til begynnelsen av 1960-tallet og til nåtid. Tittelen henspiller på epletrærne i hagen i «Messa», som var representasjonsboligen til direktøren i gruveselskapet Fosdalens Bergverk. Der brukte ungdom i bygda å gå på epleslang.

Oppsetningen i Malm 
Stykket settes opp som uteteater foran det gamle gruvetårnet i Malm. Urpremieren var i september 2008, siden har det blitt spilt annethvert år. Stykket ble initiert av skuespiller Evy Kasseth Røsten fra Malm. I 2008, 2010 og 2012 var Arnulf Haga stykkets regissør, Paul Ottar Haga hadde regi i 2014, 2016 og 2018, mens Joakim Nätterqvist hadde regi i 2021 og 2022. 

I hovedrollene under urpremieren i 2008 spilte Evy Kasseth Røsten, Tore B. Granås, Maija Skille, Beate Eriksen, Mads Odin Svendsen og Edvard Hægstad. Skuespillere som har hatt roller de andre årene er Britt Langlie, Ståle Bjørnhaug, Mona Jacobsen, Sidsel Ryen, Ingebjørg Kosmo, Mari Haugen Smistad, Joakim Nätterqvist, Eir Inderhaug, Siri Schnell Juvik og Paul Ottar Haga.

I 2014 ble det bygget et helt nytt amfi med en ny scene i det gamle gruveområdet i Malm, på en annen side av gruvetårnet enn der forestillingene i 2008, 2010 og 2012 ble spilt. Amfiet har plass til opp mot 1000 publikummere og målet er at det også kan brukes til andre kulturarrangementer, som for eksempel konserter.

Bygda fikk et kraftig oppsving på grunn av oppsetningen. Mange innbyggere var involvert, noe som førte til at forskere ved NTNU ville se nærmere på hva en slik oppsetning kan ha å si for et bygdesamfunn.

Referanser

Eksterne lenker 
 Hjemmesiden til Eplene i messehagen
 – En velvevd og intens fortelling – anmeldelse av stykket: http://www.t-a.no/kultur/article10117569.ece 

Norske friluftsskuespill
Kultur i Trøndelag
Kultur i Steinkjer
Repeterende arrangementer etablert i 2008
Bolsjoje Savino lufthavn

Bolsjoje Savino lufthavn (russisk:Аэропорт Большое Савино)  er en flyplass som ligger 16 km sørvest for Perm i Perm kraj i Russland.

Selskaper og ruter
Aeroflot (Moskva-Sheremetyevo)
Aeroflot-Nord (Moskva-Sheremetyevo, St. Petersburg)
KD Avia (Kaliningrad)
KrasAir (Nizhni Novgorod, Norilsk)
Lufthansa (Frankfurt)
Orenburg Airlines (Orenburg)
Perm Airlines (Perm, Moskva-Domodedovo)
S7 Airlines (Adler/Sochi, Anapa, Dushanbe, Khudzhand, Moskva-Domodedovo, St. Petersburg, Yerevan)
Sibaviatrans (Norilsk)
Sky Express (Moskva-Vnukovo)
UTair Aviation (Syktyvkar)
Volga Aviaexpress (Belgorod, Norilsk, Volgograd)

Ulykker

 Aeroflots Flight 821, operert av Aeroflot-Nord i samarbeid med Aeroflot, styrtet like før landing i regnvær 14. september 2008. 88 personer omkom i ulykken.

Referanser

Eksterne lenker
 
 
 NOAA/NWS current weather observations
 ASN Accident history for USPP
 (russisk) 60th Anniversary of the 4th PVO Army - Russian but contains information on airfield history 

Flyplasser i Russland
Perm kraj
Turi Gramstad Oliver

Turi Gramstad Oliver (født 1938 i Sandnes i Rogaland) er en norsk kunsthåndverker og billedkunstner. Hun ble utdannet som keramiker ved Statens håndverks- og kunstindustriskole i Oslo 1956–1958, samtidig som hun arbeidet på keramikkverkstedet til Kari Nyquist. Deretter fortsatte hun ved Kunsthåndverkskolen i Bergen fram til 1960. Før utdannelsen arbeidet hun på Stavangerflint hvor hun hadde et nært samarbeid med Inger Waage. Hun hadde verkstedpraksis i Storbritannia i 1961.

Industridesigner 
I 1960 ble hun ansatt som designer ved Figgjo Fajanse AS hvor hun gjennom tjue år skapte mange av denne bedriftens mest kjente dekorer: ”Arden”, ”Elvira”, ”Market”, ”Lotte”, ”Tor Viking”, ”Clupea” og mange flere. 

I 1968 ble Figgjo Fajanse AS slått sammen med hennes tidligere arbeidsplass Stavangerflint AS og fra 1968 til 1980 lagde hun dekorer som også ble produsert ved denne bedriften, blant annet til serviset ”August”.

Kunsthåndverker og billedkunstner 
Etter at Oliver sluttet ved Figgjo AS i 1980, har hun arbeidet som kunsthåndverker og billedkunstner, hvor hun særlig han konsentrert seg om tekstil og papir som uttrykk. Hun er medlem av foreningene Norske Billedkunstnere, Bildende Kunstneres Forening Rogaland, Norske Kunsthåndverkere og Kunstnernes Informasjonskontor. Som billedkunstner og brukskunstner har hun hatt en lang rekke offentlige utsmykningsoppdrag, er innkjøpt av blant annet Norsk kulturråd, Rogaland fylke, Stavanger og Sandnes kommune. Hun har hatt en lang rekke separatutstillinger og deltatt i et stort antall gruppeutstillinger. Hun har også deltatt på Vestlandsutstillingen og utstillingen Norsk Kunsthåndverk gjennom mange år. Hun har hatt mange tillitsverv i ulike kunstnerorganisasjoner.

Utmerkelser 
Oliver ble i 2019 utnevnt til ridder av 1. klasse av St. Olavs Orden for sin innsats som industridesigner.

Referanser

Kilder 
 Kunstnernes Informasjonskontor, Kulturnett
 Figgjo AS: Figgjo: Formet av entusiasme gjennom 60 år, Figgjo AS 2001
 Jan Gjerde: ”Fra Kvaleberg til cyberspace”, ISBN 978-82-303-0998-8,
 Målfrid Grimstvedt: Turi-design 1960-1980. (Sjå Jæren. Årbok for Jærmuseet 2011, s. 90-109) ISBN 82-90929-29-3
 http://gratisnettside.no/stavangerflinthistorie/ 

Norske billedkunstnere
Riddere av 1. klasse av St. Olavs Orden
Personer fra Sandnes kommune
Fødsler i 1938
Gina Tricot

Gina Tricot er en svensk kleskjede som selger dameklær. Kjeden startet i 1997 i Borås, der hovedkontoret ligger. Gina Tricot har mer enn 135 butikker i Sverige, Norge, Finland og Danmark og i 2009 var det over 80 millioner besøk. Omsetningen er på ca. 1,2 milliarder SEK.

Grunnlegger og administrerende direktør i det familieeide firmaet er Jörgen Appelqvist.

Svenske selskaper
Klesbutikker
Etableringer i 1997